Започела је каријеру на родној Куби, где је у јеку комунистичке револуције за кратко време успела да постане култна фигура. Након што је емигрирала у Америку, њен специфични наступ и ексцентрично понашање омогућили су јој интернационални успех током шездесетих и седамдесетих. Водила је буран живот, који је један њен пријатељ описао изразом „прави земљотрес”. После неколико личних трагедија окренула се хришћанству, живећи скромно, проповедајући пентекостализам и певајући хришћанске песме. Умрла је у сиромаштву као бескућница 1992.